 मसाल दे तौर उप्पर जिस चाल्ली इनें दौनें नेताएं दे मामले च लोकें दा रोह दिक्खने गी थ्होआ ऐ ऐसा कुसै बी होर नेता दे मामले च नेईं होआ।  ब रे 1984 दे सिख वरोधी दंगें च टाईटलर ते सज्जन कुमार दा शामल होना, ब रें 2002 च गुजरात दी लहुऐ दी होली ते ब रे 2006 च कंधमाल घटना च भगवा ब्रिगेड दे लोकें दे शामल होने दी गल्ल, बिना कुसै शक दे सेई ऐ ब इने सब्भने मामलें दे नतीजे बिल्कुल बक्ख न।  टाईटलर ते सज्जन कुमार दी राजनीतिक खेढडै च तै अड़ेका पेई गेआ ब मोदी ते उड़ीसा च उंदे गुर्गें गी उंदिए करतूतें लेई सम्मानित कीता गेआ।  इंसानियत दे खलाफ गुनाहें च शामल लोकें ते उदिएं पार्टिएं गी जनता किस चाल्ली कन्नै मजा चखांदी ऐ नोहाड़े थमां बक्ख एह बी इक सच्चाई ऐ जे भारत च बी लोकें दिएं जिंदगिएं दा दोगलापुना खतरनाक हुंदा जा करदा ऐ।  इस गल्ला च बी वजन ऐ जे टाईटलर ते सज्जन कुमार गी बी जेकर मोदी ते नोहाड़े तथाकथित गुर्गें साहीं चुनां लड़ने दा मौका दित्ता जंदा तां ओह बी चुनां जित्ती जंदे ते फ्ही उंदी पार्टी दे सत्ता च औने दी सूरत च उनेंगी मंत्री बनने दा मौका बी थ्होई जंदा ब जो हुंदा ऐ ठीक गै हुंदा ऐ।  सुनने च ते एह बी इक कौड़ी सच्चाई ऐ जे भारतीय लोकतांत्रिक प्रक्रिया दी नेआंऽ बवस्था बी असलीअत च फिरकापरस्ती दे रंगै च रंगोई दी ऐ।  इक्कै चाल्ली दा जुर्म करने आहले दौं बक्ख-बक्ख गुनाहगारें चा इक गी सजा दित्ती जंदी ऐ जदके दूए गी सम्मान।  एहदे च कोई शक नेईं ऐ जे कनून अन्ना हुंदा ऐ ब एह अन्नापन बर्दाश्त दे काबल नेईं ऐ।  बड़ी बसोसनाक गल्ल ऐ ब ऐ सच।  लोकतंत्र च नेआंऽ सब्भने लेई बराबर हुंदा ऐ ब जदूं तक्कर देश दा लोकतांत्रिक ढांचा कमिएं कन्नै भरोचे दा रौहग तदुं तक्कर इस चाल्ली दे नाइंसाफी ते बे रे आहले कम्म जारी रौहङन।